Fundargerð

Fundur í stjórn Foreldrafélags Leikskóla Seltjarnarness

*26. október, 2010*

*Mættir eru: Soffía Guðmundsdóttir, Anna Harðardóttir, Saga Ómarsdóttir, Stephanie Smith, Þórunn Steinsdóttir, Þórður Rafn Ragnarsson, Magnhildur Magnúsdóttir, Hildur Elín Geirsdóttir og Haukur Hauksson. Sigrún Guðmundsdóttir og Kristín Þorleifsdóttir boðuðu forföll. Bryndís Loftsdóttir og Björg Fenger, fráfarandi formenn foreldrafélaga Mánabrekkur og Sólbrekku sátu einnig fundinn.*

Fyrsta hlutverk nýrrar stjórnar sem kjörin var á aðalfundi foreldrafélagsins þann 6. október var að kjósa formann, ritara og gjaldkera.

Tillaga borin fram að Þórður yrði formaður og var hún samþykkt samhljóða. Stephanie bauð sig fram sem gjaldkera og Haukur sem ritara. Samþykkti stjórn þá tilhögun á embættum samhljóða.

Rætt um tilhögun á nýju foreldrafélagi sameinaðra leikskóla. Hvort stofna ætti nýja kennitölu fyrir nýtt félag eða leggja niður annað foreldrafélagið, skipta um nafn en halda kennitölunni. Lagt til að formaður og ritari könnuðu hvaða leiðir væru hentugastar og ódýrastar og leggðu fyrir næsta fund ásamt drögum að nýjum lögum félagsins. Lagt til að næsti fundur verði boðaður innan tveggja vikna svo hægt sé að hefja starf nýs félags formlega sem fyrst.

Soffía kynnti væntanlegan starfsvettvang foreldraráðs sem kosið var á aðalfundi foreldrafélags. Umræður um muninn á starfi og skyldum foreldrafélags og foreldraráðs. Lagt til að boða fulltrúa í foreldraráði á fund félagsins til að ræða tilhögun í starfi og hugsanlega verkaskiptingu foreldrafélags og foreldraráðs.

Björg og Bryndís fóru yfir starf gömlu foreldrafélaganna. Ýmis mál rædd t.d. tilhögun á jólagjöfum, uppákomur á vegum foreldrafélaganna og mismunandi áherslur. Lagt til að Björg sendi stjórn yfirlit yfir helstu uppákomur á vegum félagsins í gegnum tíðina. Rætt um félagsgjöld. Aðalfundur hafði samþykkt 5.000 kr gjald sem yrði innheimt einu sinni að hausti. Rætt um systkinaafslátt sem hafði verið á Mánabrekku en ekki á Sólbrekku. Ákvörðun frestað fram að næsta fundi.

Rætt um tilhögun funda. Lagt til að fundir verði haldnir reglulega, t.d. fyrsta þriðjudag í mánuði en oftar ef þurfa þykir. Ákvörðun frestað fram að næsta fundi.

Ekki fleiri mál á dagskrá. Fundi slitið kl 18.30

(Sign)

*Soffía Guðmundsdóttir, Anna Harðardóttir, Saga Ómarsdóttir, Stephanie Smith, Þórunn Steinsdóttir, Þórður Rafn Ragnarsson, Magnhildur Magnúsdóttir, Hildur Elín Geirsdóttir, Haukur Hauksson*